Aitian (gramatica)

La creol aitian ave un gramatica multe simple. La vocabulo de aitian es per la plu parte de franses, ma la gramatica es simil a la gramatica de otra creoles e pijines tra la mundo.

Pronomes
Lo ave ses pronomes, un per cada combina de person e cuantia, e ave no difere entre la ojeta direta e nondireta.

person/cuantiaCreolForma cortaFransesElefen1 singularmwenmje, me, moime2 singularou *wtu, te, voustu3 singularlilil, elleel, lo1 pluralnounnousnos2 pluralnou, ou ** vousvos3 pluralyoyils, elleslos

 * alga veses on scrive ou como w.
 ** varia con la situa.

Posese
Posese es indicada par pone la posesor pos la cosa posesada. Esta es simil a la construi franses "chez moi" o "chez lui" (me casa, sua casa).

AitianElefenlajan lisua monefanmi mwen, fanmi mmea familiakay yosua casa(s)papa ou, papa wtua padrechat Pyè ala gato de Petrochèz Mari ala seja de Mariazanmi papa Janla ami de la padre de Joanpapa vwazen zanmi noula padre de la visina de nosa ami

Articles
Aitian ave un article de nondefini yon, simil a un en elefen. El es derivada de la franses il y a un ("el ala ave un" o "ave un"). Esta es usada sola con nomes nonplural, e el es poneda ante la nom.

AitianElefenyon koutoun cotelyon kravatun cravata

Aitian ave ance un article de defini, simil a elefen "la". El es poneda pos la nom, e la sona varia dependente a la sona final de la nom. Si la sona final es un vocal segueda par un consonante, ambos nonasal, la article es la.

AitianElefenkravat lala cravataliv lala librokay lala casa

Si la sona final es un vocal nasal segueda par un consonante nonasal, la article es lan.

AitianElefenlanp lanla lampabank lanla banco

Si la sona final es un consonante segueda par un vocal, ambos nonasal, la article es a.

AitianElefenkouto ala cotelpeyi ala pais
</div>

Si la sona final es un consonante nasal segueda par un vocal nonasal, la article es an.

AitianElefenfanmi anla familiami anla mur

Si la sona final es un vocal nasal, la article es an.

AitianElefenchien anla canpon anla ponte

E si la sona final es un consonante nasal, la article es nan.

AitianElefenmachin nanla autotelefòn nanla telefonmadanm nanla fem

La plural de un nom no es indicada par cambia la nom. En loca, on ajunta yo pos la nom, cual indica ambos pluralia e defini, como "la ...-s" en elefen. Pluralia no es indicada per nomes nondefini, e pote es deduida par la situa.

AitianElefenliv yola librosmachin yola autosFi yo mete wòbLa fias pone roba(s)

Aitian ave sola un parola - sa - ce coresponde a la parolas franses "ce", "ceci", e "ça", e la parolas de elefen "esta" e "acel". Sa es comun seguente par a o yo per marca la cuantia.

AitianElefenJaden sa (a) bèlEsta jardin es bela

Como "esta" en elefen, sa pote es ance usada como un pronom.

AitianElefenSa se zanmi mwenesta es me amiSa se chien frè mwenesta es la can de me frate

Verbos
Multe verbos en aitian es la mesma como la verbos infinitivo de franses, ma los es speleda fonetical. Verbos en aitian ave sola un forma e cambias de tempo, etc, es fada par la uso de paroletas.

AitianElefenLi ale travay le matenEl vade labora a la matinaLi dòmi le swaEl dormi a la seraLi li Bib laEl leje la BibliaMwen fè manjeMe prepara la comeNou toujou etidyeNos studia sempre

"Es" es espresada en aitian par du parolas - se e ye. Se es usada per junta un sujeto con un completante.

AitianElefenLi se frè mwenEl es me frateMwen se yon doktèMe es un doctorSa se yon pye mangoAcel es un arbor mangoNou se zanmiNos es amis

La sujeto sa o li pote es ometeda a alga veses cuando usada con se.

AitianElefenSe yon bon ideAcel es un bon ideaSe nouvo chemiz mwenEsta es me camisa nova

Per indica la futur, on usa vin - "deveni" - en loca de se.

AitianElefenL ap vin bòfrè mEl va es me frate par sposiMwen vle vin yon doktèMe vole deveni un dotorSa ap vin yon pye mangoAcel va deveni un arbor mangoN ap vin zanmiNos va es amis

Ye sinifia ance "es", ma es usada sola a la fini de frases, pos la verbo e la sujeto, en esta ordina.

AitianElefenAyisyen mwen ye = Mwen se AyisyenMe es aitianKi moun sa ye?Ci es acel?Kouman ou ye?Ci tu es?

On no usa un verbo per "es" cuando la completante es un ajetivo. La ajetivo es usada como un verbo. Donce malad sinifia ambos "malada" e "es malada".

AitianElefenM gen yon zanmi maladMe ave un ami maladaZanmi mwen maladMe ami es malad

La verbo "ave" es genyen, comun cortida a gen. Lo pote ance sinifia "gania".

AitianElefenMwen genyen lajan nan bank lanMe ave mone en la bancoMwen genyen match laMe ia gania la max

Esta verbo indica ance la esiste de alga cosa, como "on ave" en lfn.

AitianElefenGen anpil Ayisyen nan FloridOn ave multe aitianes en FloridaGen yon moun laOn ave algun asi/alaPa gen moun laOn no ave algun asi/ala

(nota pa sinifia "no")

Konn o konnen sinifia "conose".

AitianElefenÈske ou konnen non li?Esce tu conose sua nom?M pa konnen kote li yeMe no conose do el es

Konn - ma no konnen - sinifia ance "sabe".

AitianElefenMwen konn fè manjeMe sabe coce (leteral: "me sabe fa come")Èske ou konn ale Ayiti?Esce tu ia vade a Aiti?(leteral: "Esce tu sabe como vade a Aiti?")Li pa konn li fransèEl no pote leje franses(leteral: El no sabe leje franses)

Fè sinifia "fa". El ave multe sinifias simil e es usada en multe frases idiomal.

AitianElefenKouman ou fè pale kreyòl?Como tu ia aprende parla aitian?(leteral: "Como tu ia fa parla aitian?")Mari konn fè mayi moulenMaria sabe como fa gaxa de mais

Kapab (comun cortida a ka, kap, o kab) sinifia "pote".

AitianElefenMwen ka ale demenMe pote vade domanPetèt m ka fè sa demenPosable me pote fa acel doman

Tempo
Verbos en aitian no cambia per tempo o otra formas. On usa sola un forma con paroletas variosa. La forma simple es usada per ambos la presente e la pasada.

AitianElefenMwen pale kreyòlMe parla creolMwen manjeMe ia come

(Nota ce manje es usada como "come" en elefen - per ambos la ata e la cosa. m ap manje bon manje sinifia "me come bon come")

Per otra tempos, on usa parolas spesial ante la verbo.

ParoletaTempoComentastepasada simple/pasada perfetatap (o t ap)pasada continuanteun ajunta de te e apappresente continuantecon ap e a (a su), la pronomes deveni corta -m ap, l ap, n ap, y ap, etc.afuturcon alga limitas de usapralfutur prosima o esatatradui como "vade"tafutur dependenteun combina de te e a

TempoAitianElefenPasada simple/pasada perfeta:Mwen te manjeMe ia comeMe ia come jaPasada continuante:Mwen t ap manjeMe ia es comentePresente continuante:M ap manjeMe es comentePresente continuante (con "aora"):M ap manje kounye aMe es comenta aoram'ap usada per futur:M'ap manje apres mwen priyeMwen m'ap di saMe va come pos me preaMe no va dise acelFutur prosima o esata:Mwen pral manjeMe va come prontoFutur:N a wè pitaNos va vide tu plu tarde

Otra esemplos:

AitianElefenMwen te wè zanmi ou yèMe ia vide tu ami ierNou te pale lontanNos ia parla longaLè li te gen uit an...Cuando el ave oto anios...M a travayMe va laboraM pral travayMe vade laboraN a li l demenNos va leje el domanNou pral li l demenNos va vade leje el domanMwen t ap mache e m wè yon chyenMe ia es pasea e me ia vide la can

Otra paroletas per tempo inclui fèk e sòt, ce indica la pasada resente. Estas es usada comun la un con la otra:

AitianElefenMwen fèk sòt antre kay laMe veni de entra la casa

Un paroleta de moda es ta, simil a "ta" en elefen, e egal a la moda ipotesal en franses:

AitianElefenYo ta renmen jweLos ta vole juaMwen ta vini si mwen te gen yon machinMe ta veni si me ta ave un autoLi ta bliye w si ou pa t laEl ta oblida tu si tu no ta es asi

La parola pa vade ante la verbo e otra paroletas per nega la verbo:

AitianElefenWoz pa vle aleRosa no vole vadeWoz pa t vle aleRosa no ia vole vade

Category:Lingua
Category:Creol
Category:Gramaticas